Siste: Like etter klokken 1130 var Bybanen i normal drift igjen.

Klokken 1112 meldte Brannvesenet på Twitter at en bybanevogn har sporet av i nærheten av Flesland.

Avsporingen skal ifølge politiet ha skjedd i den siste bybanetunnelen før Flesland.

Driftssjef i Keolis John C. Hansen sier vognen som sporet av ble brukt til testkjøring.

– Avsporingen hadde ingen praktisk betydning for de reisende, bortsett fra at de måtte skifte vogn på Kokstadflaten, fortalte Hansen til BA.

Bergen brannvesen var på plass i bybanetunnelen med spesialbilen for å hjelpe banen tilbake på skinnene igjen.